SONGS OF THE HEATHER. 



Hielan' Heather 



Hey for the Hielan' heather! 

 Hey for the Hielan' heather! 

 Dear to me, an' aye shall be, 

 The bonnie braes o' Hielan' heather! 



The moss-muir black an' mountain blue, 



Whare mists at morn an' gloamin' gather; 



The craigs an' cairns o' hoary hue, 



Whare blooms the bonnie Hielan' heather ! 

 Hey for the Hielan' heather! 



Whare mony a wild bird wags its wing, 



Baith sweet o' sang an' fair o' feather; 



While cavern's cliffs wi' echo ring 



Amang the hills o' Hielan' heather! 

 Hey for the Hielan' heather! 



Whare, light o' heart an' light o' heel, 

 Young lads an' lasses trip thegether 



The native Norlan' rant and reel 



Amang the halesome Hielan' heather! 

 Hey for the Hielan' heather! 



The broom an' whin, by loch an' lin, 



Are tipp'd wi' gowd in simmer weather ; 



How sweet an' fair; but meikle mair 

 The purple bells o' Hielan' heather! 

 Hey for the Hielan' heather! 



234 



